b"\n_START_ARTICLE_\nApeliacija (vynininkyst\xc4\x97)\n_START_PARAGRAPH_\nApeliacija (pranc\xc5\xabzi\xc5\xa1kai appelation) \xe2\x80\x93 tai geografin\xc4\x97 nuoroda, nurodanti, kurioje vietov\xc4\x97je buvo i\xc5\xa1augintos vynuog\xc4\x97s ir pagamintas vynas. \xc5\xa0ios geografin\xc4\x97s nuorodos suteikim\xc4\x85 ir vartojim\xc4\x85 reglamentuoja valstybi\xc5\xb3 nustatytos taisykl\xc4\x97s.\n_START_SECTION_\nIstorija\n_START_PARAGRAPH_\n1730 m. Vengrijoje gaminamas tokajus tapo pirmuoju vynu, kuriam prad\xc4\x97tas taikyti valstybinis geografinis reglamentavimas: visi Tokajaus regiono vyndaryst\xc4\x97s \xc5\xabkiai buvo suskirstyti \xc4\xaf 3 klases, atsi\xc5\xbevelgiant \xc4\xaf dirv\xc4\x85, saul\xc4\x97tum\xc4\x85 ir u\xc5\xbesikr\xc4\x97tim\xc4\x85 grybeliu Botrytis cinerea. 1757 m. karali\xc5\xa1kuoju dekretu Tokajuje sukurtas u\xc5\xbedaras vyno gamybos regionas._NEWLINE_1756 m. Portugalijoje buvo sukurta antroji pasaulyje saugoma apeliacija portveinui, gaminamam \xc5\xa1iaur\xc4\x97s Portugalijos Douro up\xc4\x97s sl\xc4\x97nyje, kontroliuoti._NEWLINE_1925 m. Ispanijoje kilm\xc4\x97s nuoroda apsaugotas Rioja, o 1933 m. \xe2\x80\x93 cheresas._NEWLINE_1935 m. Pranc\xc5\xabzijos \xc5\xbeem\xc4\x97s \xc5\xabkio ministerija suk\xc5\xabr\xc4\x97 Nacionalin\xc4\xaf kilm\xc4\x97s nuorod\xc5\xb3 institut\xc4\x85 (Institut National des Appellations d'Origine), kuriam pavesta administruoti Pranc\xc5\xabzijos vyn\xc5\xb3 geografin\xc4\xaf \xc5\xbeym\xc4\x97jim\xc4\x85. Iki to laiko tik \xc5\xa1ampanas naudojosi teisine geografin\xc4\x97s nuorodos apsauga._NEWLINE_Nuo 1980 m. valstyb\xc4\x97s saugomos geografin\xc4\x97s nuorodos prad\xc4\x97tos taikyti JAV vyndaryst\xc4\x97s regionuose."